ארנה נאמני

ארנה נאמני (במקור עד 1918 נוימן, בהונגרית: Naményi Ernő; בודפשט, 9 במאי 1888 – פריז, 21 בנובמבר 1957) היה כלכלן, היסטוריון אמנות יהודי-הונגרי.

ביוגרפיה 
ארנה נוימן נולד במשפחה יהודית. אביו היה הרב אדה נוימן, היסטוריון, עורך, כותב ספרי לימוד, ואמו הייתה אמה קייזרלינג. הוא למד בבודפשט וגם בכמה אוניברסיטאות זרות. נאמני כיהן בכמה וכמה תפקידים, היה מנכ"ל "איגוד התעשייה הלאומי", פרופסור באקדמיה למסחר של בודפשט, הוא כיהן גם כמנהל המוזיאון היהודי בבודפשט וגם כמזכיר הכללי של אגודת אמני הספר ההונגרים. ב-1918 שינה את שם משפחתו לנאמני. ב-24 ביוני 1919 נשא לאישה את קלרה ציגלר בבודפשט. בתקופת השואה תחת הכיבוש הגרמני של הונגריה (מבצע מרגרטה) נלקח לשרות העבודה (עבודות כפייה לגברים יהודים עבור הצבא ההונגרי) והצליח לברוח בטרם נשלח לגירוש במחנות הריכוז. אחרי מלחמת העולם השנייה הוא חי בצרפת. נאמני כתב בעיקר עבודות כלכליות. כמה מחקריו הקשורים ליהדות פורסמו בספרי השנתונים של האגודה הספרותית היהודית-הונגרית (IMIT) ובכתבי העת Congrès Juif Mondial ו-L'Arch. עבודתו האחרונה, Le Juif Errant, נותרה לא גמורה.

עבודותיו 
 חלקה של ההגירה בעליית שערי החליפין האיטלקיים (בודפשט, 1912)
 שאנדור מטלקוביץ' (בודפשט, 1922)
 על תכנון מבנה תעריף המכס (בודפשט, 1923)
 הכלכלה של הפרסום (בודפשט, 1928)
 L'Esprit de l'art juif (פריז, 1957, גם באנגלית)

לקריאה נוספת 
 נתוניו בקטלוג המוזיאון הספרותי פטפי
 Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עטרכת ראשית אגנש קניירש)
 לקסיקון קטן ביוגרפי של זאלה
 לקסיקון יהודי הונגרי. 1929. עורך פטר אויווארי. ארנה נאמני

הערות שוליים 

היסטוריונים יהודים הונגרים
כלכלנים יהודים הונגרים
ניצולי השואה
אישים במחנות שרות העבודה (הונגריה)
בודפשט: אישים
היסטוריוני אמנות יהודים הונגרים
יהדות בודפשט
ילידי 1888
הונגרים שנפטרו ב-1957